I Torneig Marvel Dice Màster de l’Associació de Miniaturisme de Burjassot
2025-07-24

L’Associació de Miniaturisme de Burjassot ha organitzat, per a diumenge que ve 15 de febrer a partir de les 9:45 hores, el seu I Torneig Marvel Dice Màster, que tindrà lloc en la seu de l’entitat, en el Círculo Católico San Roque, en el c/Cervantes, 15 del municipi.

A la citada hora tindrà lloc la recepció dels participants que hauran d’inscriure’s en el correu de l’entitat, correoamb@gmail.com. El dia del torneig hauran d’abonar el preu de la mateixa, 3€.

Per formar els equip, “cada jugador seleccionarà un equip de fins a huit personatges i/o accions i fins a 20 daus, a més de seleccionar dues accions bàsiques diferents entre si, cadascuna d’ella amb tres daus d’acció bàsics”, tal com han assenyalat fonts de l’associació, que recorden que els jugadors “hauran de portar una llista d’equip, amb el nom de cada personatge i acció que incloguen, així com el nombre de daus assignats; llista que haurà de lliurar-se a l’organització en el moment de realitzar el pagament de la inscripció”. El torneig es jugarà a un nombre de rondes variable segons el nombre de participants.

Els dos primers classificats es portaran com a premi “la Carta promo Thor, The Mighty. Els deu primers la Carta promo Teamwork i hi haurà un sorteig d’una Carta Thor, The Mighty entre els jugadors no premiats amb ella”. A més, per cortesia de la tenda col·laboradora Juegame Store, “se sortejarà un starter d’Uncanny X-Men entre tots els participants i es lliurarà un booster d’Uncanny X-Men a cada participant en el torneig”.

Per a qualsevol consulta, els interessats a participar en la jornada poden enviar un correu a correoamb@gmail.com o bé visitar la web de l’entitat, http://www.amburjassot.es/web/.